Source: https://www.finlex.fi/fi/laki/alkup/1989/19891340
Timestamp: 2020-07-05 20:57:08+00:00

Document:
Laki maatilatalouden tuloverolain väliaikaisesta… 1340/1989 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1989 › 1340/1989
muutetaan väliaikaisesti 15 päivänä joulukuuta 1967 annetun maatilatalouden tuloverolain (543/67) 4§, 5§:n 1 momentin 2 ja 4 kohta, 6§:n 1 momentin 1, 9 ja 11 kohta, 8§:n 3 ja 4 momentti sekä 11, 16, 17 ja 21§,
sellaisina kuin niistä ovat 4§, 5§:n 1 momentin 4 kohta ja 21§ 30 päivänä joulukuuta 1970 annetussa laissa (847/70), 5§:n 1 momentin 2 kohta 20 päivänä joulukuuta 1985 annetussa laissa (1039/85), 6§:n 1 momentin 1 kohta 30 päivänä huhtikuuta 1982 annetussa laissa (303/82) ja 11 kohta 24 päivänä kesäkuuta 1968 annetussa laissa (374/68), 11§ osittain muutettuna 12 päivänä toukokuuta 1972 annetulla lailla (373/72), 16§ mainitussa 21 päivänä joulukuuta 1979 annetussa laissa ja 17§ 2 päivänä joulukuuta 1983 annetussa laissa (900/83), sekä
lisätään väliaikaisesti 5§:n 1 momenttiin siitä mainitulla 30 päivänä joulukuuta 1970 annetulla lailla kumotun 12 kohdan sijaan uusi 12 kohta, 6§:n 1 momenttiin uusi 12 kohta sekä lakiin uusi 11 a ja 15 b§ seuraavasti:
Metsätaloudesta saatuna puhtaana tulona pidetään sitä puhdasta tuottoa, jonka samanlaatuisen metsämaan arvioidaan kunnassa tai kuntaryhmässä (metsäveroalue) verovuonna 1990 päättyneenä ja kahtena sitä edeltäneenä hakkuuvuotena keskimäärin hehtaaria kohti antaneen. Tuoton arvioinnissa sovelletaan seuraavia perusteita (tuottoperusteet):
4) kantohintataso määritetään kullekin hakkuuvuodelle erikseen metsänomistajien puukaupoissa puutavaralajeittain saamien keskihintojen ja hakkuuvuonna sovellettavan verokuutiometrin rakenteen perusteella (verokuutiometrin bruttoraha-arvo). Keskihintoja laskettaessa sovelletaan kauppasopimusten mukaisia kantohintoja ja hankintahinnoista yhtenäisin perustein johdettuja kantoarvoja, jolloin tulon menetyksistä saadut vakuutuskorvaukset otetaan huomioon kantohintatasoa määritettäessä. Jos puutavaran kantohinnat ovat kunnan eri osissa puutavaran menekki- ja kuljetussuhteiden johdosta huomattavasti erilaiset tai jos kuntien välisten huomattavien tuottoperuste-erojen tasoittaminen sitä edellyttää, jaetaan metsämaat kunnassa enintään kolmeen kantohinta-alueeseen;
5) metsään kohdistuvat tavalliset hoito- ja hallintomenot sekä käyttöomaisuuden poistot otetaan huomioon verokuutiometrin keskimääräistä raha-arvoa määritettäessä siten, että kunkin hakkuuvuoden verokuutiometrin bruttoraha-arvosta vähennetään kyseisenä hakkuuvuonna sovellettava keskimääräinen vähennys.
Edellä 1 kohdassa tarkoitetuista veroluokista, 2 kohdassa tarkoitetuista metsäveroluvuista, 3 kohdassa tarkoitetusta verokuutiometrin rakenteesta ja 5 kohdassa tarkoitetusta keskimääräisestä vähennyksestä annetaan tarkemmat määräykset asetuksella. Verokuutiometrin keskimääräisestä raha-arvosta päättää valtioneuvosto. Metsäveroalueista ja kantohintaalueista päättää verohallitus.
Sen estämättä, mitä 11§:ssä ja verotuslain 68 a§:n 2 momentissa on säädetty, vuodelta 1990 toimitettavassa verotuksessa metsätalouden tuottoperusteina sovellettaviin metsäverolukuihin ja verokuutiometrin rakenteeseen ei tehdä muutoksia valtakunnan metsien kahdeksannessa inventoinnissa saatujen tietojen perusteella.
Luonnollisella henkilöllä, kuolinpesällä ja näiden muodostamalla yhtymällä sekä yhteismetsällä on oikeus metsätalouden puhtaasta tulosta tehdä vähennys verovuonna 1990 ostajalle luovutetusta ensiharvennushakkuussa kertyneestä puusta (ensiharvennusvähennys).
Ensiharvennusvähennyksen määrä lasketaan siten, että se vastaa hakkuussa kertyvän ja luovutetun puutavaran puolta määrää kerrottuna verovuoden 1990 verokuutiometrin keskimääräisellä raha-arvolla, kuitenkin enintään 13-15 ja 15 a§:ssä tarkoitettujen veronhuojennusten ja vähennysten jälkeen laskettua metsätalouden puhtaan tuoton kokonaismäärää verovuonna 1990.
1)hakkuu on kohdistunut metsään, jonka puuston keskiläpimitta ennen hakkuuta 1,3 metrin korkeudelta maanpinnasta mitattuna on vähintään 8 cm ja enintään 16 cm;
2)luovutetun puun määrä on vähintään 20 kiintokuutiometriä;
3)luovutettu puu täyttää puumarkkinoilla yleisesti sovellettavat puutavaran mitta- ja laatuvaatimukset;
4)veroilmoitukseen on liitetty puun ostajan antama todistus vähennykseen oikeuttavan puutavaran määrästä.
Ensiharvennusvähennystä ei pidetä 13§:n 4 momentissa tarkoitettuna menona.
Edellä 15 tai 15 a§:ssä tarkoitetun veronhuojennuksen saamisen edellytyksenä on myös, että metsän uudistaminen tai metsittäminen on tehty metsälautakunnan tai, jos kysymyksessä on valtion maalla suoritettava metsittäminen, sen viranomaisen, jonka hallinnassa alue on, ennen työhön ryhtymistä alueelle hyväksymän suunnitelman mukaisesti.
Jos metsitysalueen hoito on laiminlyöty, menettää verovelvollinen 15§:ssä tarkoitetun veronhuojennuksen tällaisen alueen osalta vuodelta 1990 toimitettavassa verotuksessa.
Tämä laki tulee voimaan 1 päivänä tammikuuta 1990. Lakia sovelletaan vuodelta 1990 toimitettavassa verotuksessa. Lain 11§:n 1 momentin 2 ja 3 kohtaa sovelletaan, jos metsäverolukuja tai verokuutiometrin rakennetta muutetaan vuonna 1990.
Lain 15§:n 2 momenttia ei sovelleta vuonna 1990, kuitenkin siten, että ennen 1 päivää tammikuuta 1989 ojitettuun suohon sovelletaan vuonna 1990 15§:n 2 momentin säännöksiä ja 16§:n säännöksiä ennen 1 päivää tammikuuta 1989 voimassa olleessa muodossa.
4 §5 §6 §8 § 11 §11 a §15 b §16 §17 §21 §

References: §5
 §6
 §8
 § 11
 §11
 §15
 §16
 §17
 §21